Дваццаць чатыры гады ваеннай службы для маёра запасу Ярохі праляцелі імкліва. Забайкалле, Германія, доўгая камандзіроўка ў Манчжурыю, штурмавы полк ваенна-паветраных сіл у Кобрыне… Пасля звальнення ў запас у 1993 годзе кадравы афіцэр заставаўся верным сваім захапленням – спорту і мастацтву. На грамадскіх пачатках ён выкладаў бокс у Кобрынскай КСДЮШАР разам з калегам Віктарам Рэпіным. І пасля таго, як рабяты Аляксея Аляксеевіча пачалі паказваць першыя бліскуючыя вынікі – перамогі ў чэмпіянаце Беларусі, секцыя бокса атрымала сваю асобную залу для заняткаў.